  Майя Бывальцева Нылпи технопаркез кылдытон понна Удмуртия федерал коньдэтысь 8 миллион 500 сюрс манет басьтоз. Со сярысь ивортэ элькунысь дышетонъя но тодосъя министерстволэн пресс-службаез. Тодэ вайытом, кылем арын толсуре Удмуртиен возьматэм ӵектос федерал ёзэсын быръёнъёсты умоен ортчиз. «Кванториум» Нылпиослэн но егитъёслэн инноваци творчествозыя «Технотроника» элькун центр борды интыяськоз. Быръён куронъёсъя, нылпиослы технопарклэн ӵектосэзлэн быдӟалаез ӧжытсэ 500 квадрат метр луыны, ӧжытсэ 800 нылпиосты дунтэк дышетыны кулэ. Быръем ӧръёс пӧлы пыро — «IT-квантум» (программистъёсты дышетон), виртуальной 3D улон, «Робоквантум», озьы ик «Аэроквантум» но «Промдизайн» (инженеръёсты дышетон). Ватсаса тодон-валан сётонъя выль интыосты кылдытыны кулэ луись коньдонлэсь 30 процентозь люкетсэ улосвылъёс асьсэ коньдэтысьтызы висъяны кулэ. Эшшо 20 процентсэ кун но нимаз ужбергатон ласянь валче ужан улсын сётозы инвесторъёс. Тегъёс: Науканотехника Дышетон Ижкар Удмуртия пиналъёс  